CELEX: 32011R1309
Language: bg
Date: 2011-12-14 00:00:00
Title: Регламент за изпълнение (ЕС) № 1309/2011 на Комисията от 14 декември 2011 година за определяне на коефициент на разпределение, отхвърляне на допълнителни заявления и закриване на периода за подаване на заявления за наличните количества извънквотна изоглюкоза, предназначени за продажба на пазара на Съюза през пазарната 2011/2012 година при намалена такса за свръхпроизводство

15.12.2011   
            
            
               BG
            
            
               Официален вестник на Европейския съюз
            
            
               L 332/9
            
         РЕГЛАМЕНТ ЗА ИЗПЪЛНЕНИЕ (ЕС) № 1309/2011 НА КОМИСИЯТА
   от 14 декември 2011 година
   за определяне на коефициент на разпределение, отхвърляне на допълнителни заявления и закриване на периода за подаване на заявления за наличните количества извънквотна изоглюкоза, предназначени за продажба на пазара на Съюза през пазарната 2011/2012 година при намалена такса за свръхпроизводство
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 1240/2011 на Комисията от 30 ноември 2011 г. за определяне на извънредни мерки относно пускането на извънквотна захар и изоглюкоза на пазара на Съюза при намалена такса за свръхпроизводство за пазарната 2011/2012 година (2), и по-специално член 5 от него,
   като има предвид, че:
   
               (1)
            
            
               Количествата, включени в заявленията за сертификат за извънквотна изоглюкоза, подадени от 4 декември 2011 г. до 7 декември 2011 г., за които е съобщено на Комисията, надвишават пределните граници, определени в член 1 от Регламент за изпълнение (ЕС) № 1240/2011.
            
         
               (2)
            
            
               Следователно, в съответствие с член 5 от Регламент за изпълнение (ЕС) № 1240/2011, е необходимо да се определи коефициент на разпределение, който държавите-членки да прилагат към количествата, включени във всяко заявление за сертификат, за което се съобщава, да се отхвърлят заявленията, за които все още не е съобщено, и да се закрият периодите за подаване на заявления.
            
         
               (3)
            
            
               За да се даде възможност за действие преди издаване на сертификатите, за които са подадени заявления, настоящият регламент следва да влезе в сила в деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които са подадени заявления за сертификат за извънквотна изоглюкоза в съответствие с Регламент за изпълнение (ЕС) № 1240/2011 от 4 декември 2011 г. до 7 декември 2011 г. и които са съобщени на Комисията, се умножават по коефициент на разпределение в размер на 99,290780 %.
   Заявленията за сертификат, подадени от 8 декември 2011 г. до 15 декември 2011 г., се отхвърлят.
   Периодите за подаване на заявления за сертификат се закриват, считано от 15 декември 2011 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 декември 2011 година.
      
         
            За Комисията, от името на председателя,
         José Manuel SILVA RODRÍGUEZ
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 318, 1.12.2011 г., стр. 9.